彼得大帝个改革，是罗宋历史发展高头个关键点。彼得对罗宋进行全面个改革，从衣着服饰到社交礼仪，还有军事政治、教育科技，侪放弃老早个固有内亚传统，强制性向西欧靠拢。为达到目的，彼得大帝通过铁腕个方式让弗跟随伊个贵族收税，罚款。又惩罚反抗伊个人，包括伊自家个儿子。同时，为获得出海口，彼得大帝搭瑞典进行长辰光战争，被称为大北方战争，战后，罗宋获得胜利，获得芬兰湾高头个出海口，终于冲出内亚，向海洋文明发展。到18世纪初，彼得大帝又拿首都迁到圣彼得堡，创建科学院，贵族院，印刷报纸，开设博物馆。从迭个辰光开始，罗宋开始成为一个真正意义高头个欧洲国家。到18世纪20年代，罗宋开始正式号称罗宋帝国。之后又拿土耳其、波兰击败。并且成功反击了拿破仑个入侵。1815年维也纳会议后，罗宋成为欧洲主宰国家。弗过改革困难让罗宋发展缓慢。1854年克里木战争个失败，让罗宋开始改革，解放农奴搭大博弈是迭个辰光个主旋律。1870年代，罗宋吞并中亚，又来勒与满洲帝国争夺内亚个交锋中取得胜利。夺取外满洲搭安集延地区。同时文化也邪气发达，涌现了托尔斯泰,柴可夫斯基等大师。弗过国内个改革也带来仔交关问题。极端主义搭自由主义思想泛滥。布尔什维克开始传播。到20世纪，1904年个日俄战争当中个失败，让沙皇被迫改革，成立半责任内阁。头一次世界大战个辰光，罗宋勒军事浪惨败。接下去罗宋国内发生内战，后首来十月革命勒1917年爆发。